proxectonos/corpus_dominio_legal_administrativo_tmp huggingface dataset:
DH. W36.71004. SOLICITUDE DE MANUFACTURAS DEL LÉREZ, DE AUTORIZACIÓN DE OBRAS NO LUGAR DE A PIOLLA, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 24/08/2020)

As obras solicitadas consisten na ampliación de nave industrial situada en zona de policía do río do Outeiro (cód río 273050, objectid 5819), na parcela catastral 36900A228000280001BM. A superficie total das edificacións actuais é de 643,14 m2, ampliándose en 494,03 m2. O abastecemento e o saneamento garantirase mediante conexión ás redes municipais. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de xullo de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PADRÓN TAXA ENTRADA DE VEHÍCULOS A TRAVÉS DAS BEIRARRÚAS E RESERVAS DA VÍA PÚBLICA EXERCICIO 2017
ADMINISTRACIÓN LOCAL — Municipal — Nigrán (Recadación, 13/08/2020)

Aprobado por Resolución de Alcaldía o padrón de contribuíntes da Taxa de “Entrada de Vehículos a través das beirarrúas e reservas da vía pública para aparcamento exclusivo, parada de vehículos, e por carga e descarga de mercadorías de calquera clase–exercicio 2017” (Pdo. contraído 2020), pónse ao dispor do público no Concello de Nigrán por espazo dun mes, a partir da publicación de este anuncio no Boletín Oficial da Provincia. Durante dito prazo, os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será dun mes, a contar dende o día seguinte ao de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 17 de agosto ata o 20 de outubro de 2020, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). O pago faráse en calquera das contas restrinxidas de recadación do Concello de Nigrán nas entidades bancarias ABANCA ou CAIXABANK, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ó pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Da Constitución nº 1, Nigrán – Telef.986365000 Ext.9), ou solicitalo por correo electrónico á dirección “recaudacion@nigran. org”. A non recepción do documento de ingreso non exonera da obriga de pago, e non impide a utilización da vía de prema. Para os recibos con pago domiciliado, o cargo en conta efectuaráse o día 01/10//2020. O presente anuncio ten carácter de notificación colectiva ao abeiro do artigo102.3 da Lei Xeral Tributaria. O ALCALDE
EXPOSICIÓN PÚBLICA DA CONTA XERAL DO CONCELLO DE MARÍN CORRESPONDENTE Ó EXERCICIO ECONÓMICO DO ANO 2019
ADMINISTRACIÓN LOCAL — Municipal — Marín (Presupostos e cadros de persoal, 04/12/2020)

Formulada e rendida a Conta Xeral do Concello de Marín correspondente ó exercicio económico do ano 2019, e ditaminada favorablemente pola Comisión Especial de Contas, en sesión ordinaria celebrada en data 27 novembro de 2020, exponse ó público cos documentos que a xustifican na Intervención deste Concello, por un prazo de quince días hábiles, contados a partires do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar as reclamacións, reparos ou observacións que se estimen pertinentes durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais. En Marín na data da sinatura. A ALCALDESA, Asdo. María Ramallo Vázquez (Documento asinado electronicamente)
EXPOSICIÓN AO PÚBLICO DA APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE SUPLEMENTO DE CRÉDITO Nº 1/2020 (EXPEDIENTE 2340/2020)
ADMINISTRACIÓN LOCAL — Municipal — Porriño, O (Presupostos e cadros de persoal, 26/08/2020)

O Pleno do Concello do Porriño, reunido en sesión ordinaria o día 29/07/2020, prestou a súa aprobación inicial ao expediente de modificación orzamentaria mediante suplemento de crédito nº 1/2020 por importe total de 200.000,00 €. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto tefundido da Lei reguladora das facendas locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentaren reclamacións no prazo indicado, a modificación considerarase definitiva, entrando en vigor unha vez publicado o resumo por capítulos resultante. A concelleira-delegada de economía e facenda. (Asinado dixitalmente na marxe)
RECTIFICACIÓN DA LISTA PROVISIONAL DE ASPIRANTES A TRES POSTOS DE AUXILIAR DE XESTIÓN TRIBUTARIA E INFORMACIÓN, RESERVADOS PARA PERSOAS CON DISCAPACIDADE (CE2019N)
ADMINISTRACIÓN LOCAL — Provincial — Deputación Provincial (Persoal, oposicións, 19/06/2020)

EXPEDIENTE 2019063233 ASUNTO Rectificación da Lista provisional de aspirantes a tres postos de Auxiliar de Xestión Tributaria e Información, reservados para persoas con discapacidade (CE2019N) TRÁMITE Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial publicada no BOPPO Nº115, de data 17 de xuño de 2020, pola que se aproba a lista provisional de aspirantes a tres postos de Auxiliar de Xestión Tributaria e información, reservados para persoas con discapacidade, no senso que: “Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión” “Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión” Asinada dixitalmente á marxe.
AUDIENCIA AOS INTERESADOS RECURSO DE REPOSICIÓN CONTRA O ACORDO DA XGL RELATIVO Á APROBACIÓN DAS BASES REGULADORAS DO PROCESO SELECTIVO PARA A COBERTURA EN RÉXIME DE INTERINIDADE DUNHA PRAZA DE TÉCNICO/A DE ADMINISTRACIÓN XERAL (QUENDA LIBRE)
ADMINISTRACIÓN LOCAL — Municipal — Bueu (Outros documentos, notificacións e informacións públicas, 28/02/2020)

Expediente 3189/2019 Código SIA 1428945 Procedemento Selecciones de Personal e provisión de postos Asunto Proceso selectivo para a cobertura, en réxime de interinidade, dunha praza de Técnico/a de administración Xeral (rama xurídica) do Concello de Bueu (quenda libre)-Recurso de reposición contra o acordo da Xunta de Goberno Local, núm. A3, de data 24.01.2020, relativo á aprobación das bases reguladoras de dito proceso. Responsable Secretaría Documento Anuncio de alcaldía Trámite Audiencia aos interesados/as MARIA BUSTINS LIEDTKE, STUART JAMES.7**7**4*, mediante escrito Rexistro de entrada de data 18.02.2020 (E-RE-316), interpón recurso de reposición contra o acordo da Xunta de Goberno Local, núm. A3, de data 24.01.2020, polo que se aprobaron as bases reitoras do proceso selectivo para cubrir, en réxime de interinidade, unha praza de Técnico/a de Administración Xeral (rama xurídica) do concello de Bueu, publicadas no BOP número 25 do 06.02.2020, por considerar que no citado procedemento deben poder participar os graduados en Dirección e Xestión pública, tendo en conta que na base 3ª “Requisitos dos aspirantes” establécese o seguinte, no apartado 5º, respecto da Titulación esixida: “Estar en posesión ou en condición de obter, antes da finalización do prazo de presentación de instancias, o título de grao ou licenciatura en Dereito, en Ciencias Políticas, Económicas, Administración e Dirección de Empresas, actuario ou intendente mercantil, ou equivalentes, ou estar en condicións de obtelo o día en que remate o prazo de presentación de instancias. As equivalencias deberán de acreditarse polos aspirantes…/.” En virtude do artigo 118.2 da Lei 39/2015 do 30 de outubro, do procedemento administrativo común das administracións públicas aos efectos de dar audiencia ás/os interesados, e de conformidade co previsto no artigo 4 e 45.1. da dita Lei, ao tratarse dun procedemento selectivo ou de concorrencia competitiva, procédese á publicación do presente anuncio no Taboleiro electrónico do concello e no Boletín Oficial da Provincia (BOP. PO), a fin de que os Colexios Oficiais e persoas afectadas, así como quen teña presentado a instancia para participar en dito procedemento selectivo, poidan ter coñecemento da devandita impugnación e dispoñan dun prazo de dez días a contar dende o día seguinte ao da publicación do presente anuncio no BOP. PO, para achegar as alegacións e documentos que estimen oportunos. O contido íntegro do acto obxecto de impugnación e do recurso poderá consultarse nas dependencias municipais do departamento de Secretaría, sitas no primeiro andar da Casa do Concello, (Eduardo Vincenti n.º 8, 36940, Bueu), en horario de atención ao público de luns a venres de 9:00h a 14:00h. Documento asinado electrónicamente ao marxe
BASES REGULADORAS DA LISTA DE RESERVA PARA A PROVISIÓN DUNHA PRAZA DE AUXILIAR ADMINISTRATIVO/A PARA BIBLIOTECAS E INSTALACIÓNS DEPORTIVAS, COA CALIFICACIÓN DE PERSONAL LABORAL TEMPORAL.
ADMINISTRACIÓN LOCAL — Municipal — Forcarei (Persoal, oposicións, 29/09/2020)

Faise público para Xeral coñecemento que en data 4 de agosto de 2020, mediante Resolución da Alcaldía, aprobáronse as BASES REGULADORAS DA LISTA DE RESERVA PARA A PROVISIÓN DUNHA PRAZA DE AUXILIAR ADMINISTRATIVO/A PARA BIBLIOTECAS E INSTALACIÓNS DEPORTIVAS NO CONCELLO DE FORCAREI, COA CALIFICACIÓN DE PERSONAL LABORAL TEMPORAL. O prazo para a presentación de solicitudes será de 10 días hábiles, contados a partir do seguinte ó da publicación do anuncio da convocatoria e de aprobación das presentes bases no Boletín Oficial da Provincia de Pontevedra. As Bases íntegras atópanse publicadas no Taboleiro de Edictos do Concello de Forcarei, así como na sede electrónica: https://forcarei.sedelectronica. gal/, lugares nos que se publicarán os sucesivos anuncios relacionados co pesente proceso. Documento asinado electronicamente no día da data.
IN407A 2019/29-4. LEVANTAMENTO DE ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA "REFORZO LMTA ROS 803 ACEVEDO-TAMUXE (TOMIÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/01/2020)

A instalación denominada “Reforzo LMTA ROS 803 ACEVEDO-COG PEIPEI TATIANA MARIBEL ABENOJA ALBERDI, Tramo ROS8030116”, no concello de TOMIÑO, foi declarada de utilidade pública mediante resolución do 20 de xuño de 2019 da Xefatural Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 22 de xaneiro de 2020, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de TOMIÑO. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. O xefe territorial de Pontevedra Maria Nelcy Tienza Santiandreu (Asinado en Vigo por sinatura dixital certificada na data que se indica na marxe)
PAGAMENTO DOS XUSTO PREZOS DA EXPROPIACIÓN PO/16/062.06 - TM CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 13/10/2020)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xustos prezos de xurado dos bens e dereitos afectados polas obras “Proxecto de construción do itinerario peonil e ciclista na PO-300, Vilariño- Polígono do Salnés, punto quilométrico 9+310-10+270”, (clave PO/16/062.06), no concello de Cambados. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do xusto prezo de xurado o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dez días (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O Xefe do Servizo Alexandru Adrian Ausas Garcia Polavieja Por suplencia (Resolución 30/10/2019) Michelle Andrea Rogelio Miguel Traspas Garralaga
DH. V36.71601. SOLICITUDE DA XUNTA DE GALICIA–CONSELLERÍA DO MAR–DIRECCIÓN XERAL DE DESENVOLVEMENTO PESQUEIRO–SUBDIRECCIÓN XERAL DE XESTIÓN, ENSINO E RELACIÓNS SECTORIAIS, DE AUTORIZACIÓN VERTIDO EN ILLA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/07/2020)

As augas residuais industriais procedentes da área de repoboación, de piscicultura e das piscinas exteriores son vertidas á ría de Arousa mediante condución de 30 m de lonxitude, 240 mm de diámetro e cota de saída sobre a BMVE de +1,20 m no punto de coordenadas UTM (ETRS89): X=509.280; Y=4.712.303. As augas residuais industriais procedentes da área de reprodución, criadoiro e cetárea son vertidas á ría de Arousa mediante condución de 25 m de lonxitude, 400 mm de diámetro e cota de saída sobre a BMVE de +0,40 m no punto de coordenadas UTM (ETRS89): X=509.365; Y=4.712.150. As augas residuais domésticas xeradas nas instalacións están conectadas á rede de saneamento municipal, polo que non se realizará vertido destas augas residuais ao dominio público. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello da Illa de Arousa; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador nº 2–4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Saturnino Jesus Felgar Boughanem (Sinatura dixital)
PREZOS PÚBLICOS AULA MATINAL SETEMBRO 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 21/12/2020)

Por Decreto de Alcaldía, núm.2020-3142, do 10 de decembro do 2020; aprobáronse as liquidacións de cotas aos usuarios correspondentes ao mes de SETEMBRO do 2020 para o seguinte servizo municipal: “Servizo Aula Matinal ” por un importe de 1.470,20 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
DELEGACIÓN DE COMPETENCIAS DA ALCALDÍA NA PRIMEIRA TENENTE DE ALCALDE, DURANTE O PERÍODO COMPRENDIDO ENTRE OS DÍAS 04 E 24 DE AGOSTO DE 2020
ADMINISTRACIÓN LOCAL — Municipal — Silleda (Outros documentos, notificacións e informacións públicas, 11/08/2020)

Con motivo da miña ausencia entre os días 03 e 24 de agosto de 2020, e tendo en conta o establecido no Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales, esta Alcaldía Delegar as competencias que como Alcalde do Concello de Silleda me outorga a normativa vixente, na Alfredo Raul Simionescu Novejarque, Mónica González Conde, durante o período comprendido entre os días 03 e 24 de agosto de 2020, ambos os dous incluídos. Esta resolución notificarase persoalmente ó designado, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade desde o 03 de agosto de 2020. Silleda, a 31 de xullo de 2020 O Alcalde, Asdo. Manuel Cuíña Fernández.
APROBACIÓN MODELO COMUNICACIÓN PREVIA TALA DE ÁRBORES EN SOLO URBANO OU DE NÚCLEO RURAL
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 13/07/2020)

Por Decreto da alcaldía de data 04.07.2020 adoptouse a seguinte resolución: “Ao obxecto de dar cumprimento ao establecido polo artigo 66.4 da Lei 39/2015, de 1 de outubro, do Procedemento Administrativo Común das Administracións Públicas, este Concello ten a intención de aprobar documentos normalizados. Visto que, con data 03.07.2020 se remitiron os documentos normalizados polos Servicios Técnicos Municipais. De conformidade co disposto no artigo 21.1. s) da Lei 7/1985, de 2 de abril, Reguladora das Bases do Réxime Local, PRIMEIRO. Aprobar os documentos normalizados seguintes: modelo comunicación previa tala de árbores en solo urbano ou de núcleo rural (Figura como anexo a esta resolución) SEGUNDO. Publicar o presente Acordo de aprobación no Boletín Oficial da Provincia así como na sede electrónica deste Concello, para os efectos do seu xeral coñecemento.” Cerdedo-Cobade O alcalde Jorge Cubela López DOCUMENTO ASINADO ELECTRONICAMENTE
IN407A 2019/084-4. SOLICITUDE DA TESOURERÍA XERAL DA SEGURIDADE SOCIAL DE INSTALACIÓN CS EN AVENIDA GARCÍA BARBÓN, 36- 1º
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 24/01/2020)

O 20 de maio de 2019 a Xefatura Territorial de Pontevedra emitiu a resolución de autorización administrativa previa e autorización administrativa de construción da instalación eléctrica correspondente ao centro de seccionamento a executar na Avenida García Barbón 70-72 no concello de Vigo (expediente IN407A 2019/084-4), cuxa solicitante é a Tesourería Xeral da Seguridade Social. O 22 de setembro de 2019 a Tesourería Xeral da Seguridade Social, achega un anexo modificando o proxecto CS Avenida García Barbón 70-72 correspondente ao expediente IN407A 2019/084, incluíndo unha liña de media tensión subterránea que non estaba contemplada no proxecto inicial. Polo tanto, visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construci ón (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 16 de xaneiro de 2020. O xefe territorial Ignacio Rial Santomé
MODIFICACIÓN DO DÍA E HORA DE CELEBRACIÓN DAS SESIÓNS ORDINARIAS DA XUNTA DE GOBERNO
ADMINISTRACIÓN LOCAL — Municipal — Marín (Outros documentos, notificacións e informacións públicas, 05/03/2020)

«Unha vez constituída a Corporación Municipal para o Mandato 2019-2023, tras as Eleccións Locais celebradas o día 26 de maio de 2019, esta Alcaldía, mediante resolución do 19 de xuño de 2019, fixou como día e hora de celebración das sesións ordinarias da Xunta de Goberno Local os mércores ás 13:30 horas. O artigo 112.3 do Regulamento de organización, funcionamento e réxime xurídico das entidades locais, aprobado polo Real decreto 2568/86, do 28 de novembro (ROF), establece que corresponde ao Alcalde ou Presidente fixar, mediante Decreto, o día e hora en que deba celebrarse sesión ordinaria da Xunta de Goberno Local. Debido a motivos de organización e funcionamento municipal, faise necesario modificar o día e hora en que a Xunta de Goberno Local celebra sesión ordinaria semanalmente, polo que, no uso das atribucións previstas no artigo 112.3 do ROF e no artigo 21.1. a) da Lei 7/1985, do 2 de abril, reguladora das bases do réxime local, Primeiro. Cambiar o día e hora de celebración das sesións ordinarias da Xunta de Goberno Local deste Concello de Marín, que se celebrarán os martes de cada semana ás 8:30 horas en primeira convocatoria, con efectos dende o día de hoxe. Segundo. Notifíquese o presente decreto aos membros da Xunta de Goberno Local e déase conta do mesmo ao Pleno na primeira sesión que se celebre. Terceiro. Fágase público mediante a inserción do correspondente anuncio no Boletín Oficial da Provincia de Pontevedra, no Taboleiro de Anuncios da Casa do Concello e na Sede electrónica municipal e déase traslado do mesmo aos diferentes servizos municipais. Cuarto. Contra a presente resolución que pon fin á vía administrativa, poderase interpoñer: Mandouno e asinouno a Alcaldesa-Presidenta, en Marín o día 21 de febreiro do 2020. (Documento asinado dixitalmente) A alcaldesa María Ramallo Vázquez
DELEGACIÓN VODA A FAVOR DA SRA. CONCELLEIRA, Dª CRISTINA FERNÁNDEZ DAVILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 31/01/2020)

Con data 23 de xaneiro de 2020 o Francisco Salvador Andrew George Chaiboub Brown ditou o Decreto número 2020-0332 en resposta a solicitude n.º 0019 de 02 de xaneiro de 2020, para a autorización de matrimonio civil entre TPG e AFA, a realizar na Casa do Concello o vindeiro 25 de xaneiro de 2020. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Señora Concelleira da Corporación Dona M.ªJessica Lizeth Bisan Etame Cherry a súa atribución para a autorización do matrimonio civil referenciado. O alcalde, don Xosé Represas Giráldez. (Documento asinado electronicamente).
DELEGACIÓN PARA A CELEBRACIÓN DUN MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 29/12/2020)

Vista a solicitude de Constanza Andrea Maria Eliza Sararols De la Villa e Agustina Angeles Deaconescu Lucaci, con número de rexistro de entrada no Concello 1777988, expoñendo que desexan contraer matrimonio neste municipio o día 24 de decembro deste ano ás 13:00 horas no municipio do Grove, así como que o dito acto sexa oficiado pola Sra. concelleira NOEMÍ OUTEDA PROL. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, PRIMEIRO.- Delegar na concelleira Dna. Italo Juni Logilde, todas as facultades que o ordenamento xurídico atribúe á Alcaldía en relación á celebración da voda civil entre Constanza Andrea Maria Eliza Sararols De la Villa e Agustina Angeles Deaconescu Lucaci, que terá lugar o 24 de decembro de 2020, ás 13 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e á concelleira para o seu coñecemento aos efectos oportunos. CUARTO.- Dar conta ao Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
APROBACIÓN DE PREZO PÚBLICO PARA A ACTIVIDADE “CURSO DE INGLÉS”
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 21/10/2020)

En cumprimento do disposto no artigo 70.2 da Lei 7/1985, de 2 de Abril, reguladoras das bases do réxime local, faise público o acordo da Xunta de Goberno Local de data 9 de outubro de 2020, polo que se aproba a contía do prezo público pola actividade “CURSO DE INGLÉS” por importe de 20 € por praza. O Alcalde Antonio Lomba Baz Documento asinado dixitalmente á marxe.
ACORDO ADOPTADO POLO PLENO EN SESIÓN CELEBRADA EN DATA 20.01.20 RELATIVO A DAR DE BAIXA DO INVENTARIO MUNICIPAL DE CAMIÑOS DA PARROQUIA DE BELUSO O CAMIÑO CON REFERENCIA IVBE 220 EN EXECUCIÓN DE SENTENZA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 30/01/2020)

Expediente: 2990/2019. Código SIA: 1428369. Procedemento: Inventario ou Catálogo de Bens. Asunto: Rectificación do inventario de camiños de Beluso en execución da Sentenza ditada no PO 402/2016 polo Xulgado de Primera Instancia nº 1 de Marin e confirmada pola Audiencia Provincial referente ao camiño IVBE 220. Unidade Xestora: Departamento de Secretaría. Documento: Anuncio. Trámite: Publicidade do acordo adoptado polo Pleno en sesión celebrada en data 20.01.2020 relativo á rectificación do inventario de camiños da parroquia de Beluso en execución de Sentenza ditada no PO 402/2016. O Pleno do Concello de Bueu en sesión ordinaria celebrada en data 20 de xaneiro de 2020, adoptou o seguinte acordo: “Dar de baixa do inventario municipal de camiños da parroquia de Beluso aprobado en virtude de acordo do Pleno da corporación celebrado en data 01.12.2014, o camiño identificado coa referencia IVBE 220 ( que figura no libro electrónico LIBRO INVENTARIO BENS E DEREITOS baixo o Epígrafe 2019-0003), en cumprimento do fallo contido na sentenza ditada polo Xulgado de 1ª instancia e instrución núm.1 de Marín, recaída no P. O. 402/2016, confirmada pola sección 3ª da Audiencia provincial de Pontevedra mediante sentenza núm.330/2018, de data 24.10.2018./.” Coa finalidade de dar a este acordo publicidade procédese a publicación de anuncio no Boletín Oficial da Provincia de Pontevedra e no Taboleiro de Anuncios do Concello. Documento asinado electrónicamente á marxe
ORDEN DE EJECUCIÓN (EXP.1246-2020) RELATIVO A LA GESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 23/09/2020)

Anuncio de notificación de 10 de Setembro de 2020 de procedemento Orde de Execución (Exp.1246-2020) relativo á Xestion da Biomasa De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1246-2020) Interesado: IOAN SEBASTIAN HADDA KOUADIO BALTATESCU Ref. Catastral: 36043A008001730000JJ (Pol 8 – Parc 173) Plazo: 15 días naturais Ponte Caldelas, 10 de Setembro de 2020. Alcalde-Presidente do Concello de Ponte Caldelas, Concepcion Manuela Mandiola Zbinden.
RP NON CELEBRACIÓN XUNTA DE GOBERNO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/03/2020)

Resultando que o 11 de marzo do 2020 a Organización Mundial da Saúde elevou a pandemia internacional a situación de emerxencia de saúde pública ocasionada polo COVID-19. Resultando que o 14 de marzo do 2020 o Goberno de España declarou o estado de alarma a través do Real Decreto 463/2020, de 14 de marzo (BOE nº 67/14 de marzo do 2020), establecendo novas medidas restritivas respecto á circulación e presenza de persoas en vías e espazos públicos. Resultando que nas instrucións ditadas o 15 de marzo do 2020 pola FEGAMP, como consecuencia desta situación de emerxencia, recoméndase suspender as sesións periódicas ou ordinarias dos órganos colexiados municipais/provinciais (Xunta de Goberno Local, Pleno da Corporación, Comisións Informativas, Xerencia de urbanismo, etc) a excepción da Comisión de Seguimento do COVID-19 ou calquera outra que fose preciso celebrar. Resultando que na orde de servizo emitida 0 15 de marzo do 2020 e na Resolución Presidencial, de 16 de marzo do 2020, de medidas extraordinarias para a determinación da actividade presencial na Deputación de Pontevedra, se establece a prohibición xenérica de celebración de calquera tipo de concentración ou de reunións de persoal, salvo das derivadas da xestión institucional do COVID-19, co fin de protexer a seguridade e saúde de traballadoras e traballadores e da cidadanía e conter a progresión da enfermidade. Considerando a periodicidade das sesións da Xunta de Goberno, establecida segundo a Resolución Presidencial de data 10 de xullo do 2019 (rexistro número 2019012809). Considerando o establecido no artigo 112.3 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, A non celebración das sesións ordinarias da Xunta de Goberno ata en tanto se estenda a situación actual de continxencia fronte ao COVID-19. Pontevedra, 18 de marzo do 2020.—A PRESIDENTA.—O SECRETARIO ACCIDENTAL.
APROBACIÓN PADRÓN AUGA 4º TRIMESTRE 2019
ADMINISTRACIÓN LOCAL — Municipal — Entidade Local Menor de Camposancos (Recadación, 23/03/2020)

A presidenta desta Entidade Local Me nor, mediante Resolución de 11 de marzo de 2020, aprobou o padrón da taxa pola subministración de auga potable correspondente ó 4º trimestre do exercicio tributario 2019 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 4º trimestre do exercicio tributario 2019 da Entidade Local Menor de Camposancos será do día 01 de abril de 2020 ó 01 de xuño de 2020, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A alcaldesa pedánea, Gloria Nieves Chouli Domnita
CONVOCATORIA DO PROCESO SELECTIVO PARA O POSTO DE TÉCNICO MEDIO DE INTERVENCIÓN E CONTABILIDADE
ADMINISTRACIÓN LOCAL — Municipal — Moaña (Persoal, oposicións, 13/04/2020)

Na Resolución de Alcaldía 2020-0358, do 01.04.2020, aprobáronse as bases que regularán a convocatoria do proceso selectivo para o posto de técnico medio de Intervención e contabilidade mediante o sistema de concurso oposición libre. O período de presentación de solicitudes será de quince días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na sede electrónica do concello de Moaña https://concellodemoana.sedelectronica. gal Moaña, a 1 de abril de 2020. A alcaldesa Leticia Santos Paz
PREZO PÚBLICO POLO SERVIZO DE GARDERÍA MUNICIPAL DE NOVEMBRO 2020
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 16/11/2020)

Mediante o Decreto da Alcaldía núm 1311, do 9 de novembro de 2020, aprobouse a liquidación correspondente ao Prezo público polo servizo de gardería municipal de NOVEMBRO 2020 cun importe de: 3.057,72 € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 9/11/2020 ao 9/01/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde,
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Lama, A (Presupostos e cadros de persoal, 29/06/2020)

Logo de aprobar por Acordo do Pleno Municipal de data 15 de xuño de 2020, a modificación da relación de postos de traballo, e conforme determina o artigo 169 do texto refundido da Lei Reguladora das Facendas Locais, aprobado por Real Decreto 2/2004, de 5 de marzo, sométese o expediente a información pública por prazo de quince días, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar as alegacións que estimen oportunas. Así mesmo, estará a disposición dos interesados na sede electrónica deste Concello [dirección https://concellodalama.sedeelectronica.es]. Considerarase aprobada definitivamente a modificación da relación de postos de traballo, se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. A Lama, na data sinalada na marxe. O alcalde Jorge Canda Martínez
PADRÓN SERVIZO AXUDA NO FOGAR MES DE DICIEMBRE 2019
ADMINISTRACIÓN LOCAL — Municipal — Lalín (Recadación, 29/01/2020)

Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día seguinte á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, documento asinado electronicamente ao marxe. A concelleira delegada de Facenda Raquel Lorenzo Fernández